CELEX: 62008CA0577
Language: da
Date: 2010-07-29 00:00:00
Title: Sag C-577/08: Domstolens dom (Fjerde Afdeling) af 29. juli 2010 — Rijksdienst voor Pensioenen mod Elisabeth Brouwer (anmodning om præjudiciel afgørelse fra Arbeidshof te Antwerpen — Belgien) (Ligebehandling af mænd og kvinder med hensyn til social sikring — direktiv 79/7/EØF — grænsearbejdere — beregning af pension)

11.9.2010   
            
            
               DA
            
            
               Den Europæiske Unions Tidende
            
            
               C 246/3
            
         Domstolens dom (Fjerde Afdeling) af 29. juli 2010 — Rijksdienst voor Pensioenen mod Elisabeth Brouwer (anmodning om præjudiciel afgørelse fra Arbeidshof te Antwerpen — Belgien)
   (Sag C-577/08) (1)
   
   (Ligebehandling af mænd og kvinder med hensyn til social sikring - direktiv 79/7/EØF - grænsearbejdere - beregning af pension)
   2010/C 246/04
   Processprog: nederlandsk
   
      Den forelæggende ret
   
   Arbeidshof te Antwerpen
   
      Parter i hovedsagen
   
   
      Sagsøger: Rijksdienst voor Pensioenen
   
      Sagsøgt: Elisabeth Brouwer
   
      Sagens genstand
   
   Anmodning om præjudiciel afgørelse — Arbeidshof te Antwerpen — fortolkning af artikel 4, stk. 1, i Rådets direktiv 79/7/EØF af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring (EFT L 6, s. 24) — national lovgivning der til beregning af alderspensionen for grænsearbejdere fastsætter lavere faste og fiktive daglønninger for kvinder end for mænd
   
      Konklusion
   
   Artikel 4, stk. 1, i Rådets direktiv 79/7/EØF af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring er til hinder for en national lovgivning, hvorefter beregningen af kvindelige grænsearbejderes alderspension — hvad angår perioden fra 1984 til 1994 — for samme arbejde eller arbejde af samme værdi var baseret på fiktive og/eller faste daglønninger, der er lavere end mandlige grænsearbejderes daglønninger.
   
      (1)  EUT C 55 af 7.3.2009.